
Rugăm pe toţi câţi au binevoit să primească această 
foaie să grăbească cu trimiterea plății de abonament. 


Administraţia foii » TARA NOASLRĂ“. 





Cetitorilor. 


Pe toţi, cărora le ajunge în mâni această foaie îi 
rugăm să o cetească și dacă o socot de potrivită 
trebuințelor țărănimii să o răspândească între oa- 
zmenii noștri dela sate. 

Foaia apare săptămânal și o vor primi cetitorii 
Dumineca. ` 


Abonamentul e pean . . . 4 cor. 
Pe jumătate de an .. . . 2 y. 
Pe trei luni ....... Ii» 


Banii să se trimită la Administrația revistei 
„Tara noastră“. Sibiiu — Nagyszeben. Asociatiune. 





Toți cărturarii noștri, mai ales cei în atingere apropiată 
cu țărănimea — preoții si învățătorii — sânt rugați a trimite 
acestei reviste articole și știri cari sânt în legătură cu trebile fă- 
rănimii. Îndeosebi primim bucuros articole cu poveţe economice, 
precum — și snoave, poezii poporale etc. Scriitorii artico- 
lelor sunt rugați a se folosi de un grai înțeles de 
popor, ca să nu fim siliți a supune schimbării în redacție ar- 
ticolele. 

Pentru articolele bune dăm si o cuvenită răs- 
plată bănească. 

CIFRE. 


»Mergând învăţaţi toate neamurile“... 


E bună și statistica asta demulteori. Prin cifrele 
ei răci, dar foarte vorbitoare, te poate lămuri asupra ori- 
cărui lucru, mai repede și mai exact, decât rapoarte 
întregi, nămolite de obiceiu într'o vorbărie stearpă... 

Statistica ne dovedeşte, că în anul trecut s'au ţinut 
sub ocrotirea «Asociațiunii» şi pentru luminarea popo- 
rului nostru, 758 prelegeri, între cari cele mai multe de 
interes economic (99) câteva istorice (8-10); 4 despre 
educaţie, 3 despre școală, foarte puţine despre legi (2) 
si despre ¿gienă (2) $. a. 

E dureros — și aruncă o tristă lumină asupra celor-ce 
conduc, adecă ar trebui să conducă vieaţa noastră școlară, 
—- faptul, că întrun timp când toată lumea românească 
eră îngrijorată de soartea școalelor noastre, numai în 3 
locuri s'a vorbit poporului despre însemnătatea școalei . 
românești. E şi o negligență neiertată la mijloc, dacă 
ne aducem aminte, că ancheta învăţătorilor, întruniți anul 
trecut a patra zi de Crăciun în Sibiiu, a înşirat printre 
hotăririle sale și dorința legitimă, ca bărbaţi fruntaşi, pri- 
cepuți în ale școalei și iscusiți întru potrivirea vorbei pe 
înțelesul mulțimii, să cutreere satele, vorbind poporului 
despre importanța școalei și îndemnându-l la jertfe pentru 
susținerea "ci... Am aveă încă o modestă întrebare: aşa- 
numita «secțiune şcolară» cu protopopii şi directorii ei 





1 Publicăm acest articol, a cărui judecată uneori aspră pornește din 
dragostea de adevăr și din dorul de mai bine, cari nu se pot încurcă în 
laude și alintări duioase. N. R. 

de școale lucrat-a ea ceva în decursul acestui an, ori 
numai a «figurat» ca de obiceiu? !... 

Tot atât de trist e, că nu se găsesc printre advo- 
cații și medicii nostri oameni cu mai multă dragoste. 
pentru popor și cu mai mare râvnă de muncă româ- 
nească. Altfel, cum s'ar puteă explică d. p. faptul, că 
tocmai despre chestiunile, a căror cunoștință e atât de 
indispensabilă oricărui muritor, despre legi s'a vorbit po- 
porului așa de puțin, încât e o rușine pentru /egiștii no- 
stri, al căror număr e atât de mare, pe cât de mare e 
nepăsarea lor faţă de chestiunile vitale ale neamului nostru. 

Nu mai vorbim de acei funcționari, cu mintea în- 
cuiată în protocoale, sau de acei notari comunali, cari 
rătăcesc în credinţa, că luminând poporul ar ajunge să-și 
atragă asupra ior ura superiorilor, străini de neamul 
și limba noastră. Abia 2 corbi albi (un notar și un sil- 
vicultor) s'au aflat, cari au avut curajul cetățenesc de a 
nu împărtăși vederile colegilor de carieră, si de a se 
«expune» pentru cultura națională. 

Incolo iată ce icoană curioasă prezintă statistica 
celorce s'au ostenit sin via Domnului»: au ţinut prele- 
geri poporale 16 studenți universitari, 1 notar, 1 medic, 
1 silvicultor, 6 funcţionari de bancă, 2 proprietari, 4 
agronomi, 6 advocafi, 5 protopopi, 23 preoți si 43 în- 
vatatori (socotind aci si pe profesori). 

Este atât de evidentă disproportia acestor cifre. Cu 
cât se simte cineva mai «Domn», cu atât mai mult se 
crede dispensat de datorinţele naționale, între cari m'ar 
fi cea din urmă — și nici cea mai grea! — această însem- 
nată problemă de a te cobori în mijlocul consătenilor 
tăi, căutând «vreme cu prilej» ca să-i luminezi și să-i 
ridici cătră tine. 

Dar nu, aceasta nu se face. Căci protopopul, fiind 
și «director al despărțământului», crede că e de ajuns, 
dacă dânsul «conduce» — la ce sar mai osteni și cu. 
prelegeri (onoare celor 5 excepțiuni! — un număr atât de 
minimal în proporție cu zecile de protopopi români, câţi 
ar fi să facă podoaba bisericilor noastre). — Ceilalţi domni 
din comitet de-asemenea «conduc» și ei; dl secretar d. p. 
săvârşeşte o muncă culturală extraordinar de însemnată 
si de grea, îngăimând din an în an, ori, dacă e mai 

iubitor de comoditate, din 2 în 3 ani, câte un «proces 

verbal». Și pe lângă aceasta câte un domn secretar, ne- 

fiind specialist, cum se zice, în nici un ram al științei, 

se simte iarăș dispensat pentru totdeauna de a-şi pune 

barem pe 2—3 ceasuri mintea în lucrare, pentru neamul 

său, pentru acel popor năcăjit şi e din banii că- 
ruia a crescut prin şcoli și trăieşte azi.... Pe advocat, 

în cele mai multe cazuri, nu! înteresează poporul, decât 
în zona şerparului; zona capului și cuprinsul minții sunt 
mai presus de ocupațiile fișcăleşti. (Şi aci iarăș onoare 
numărului mic de excepții!) Bine înțeles, advocatul mo- 
nopolizând pe sama sa cunoașterea legilor, dacă ar lă- 

muri și mulțimea asupra chițibușurilor meseriei sale, 
aceasta n'ar fi profitabil pentru dânsul, ar fi poate chiar . 
în detrimentul «afacerilor» sale. Medicul? — El are de 
asemenea alte «treburi» si nu se poate gândi la o prele- 
gere de igienă... 

Rămân deci câțiva preoți tineri şi mulțimea /nvd- 
fătorilor conștienți de chemarea lor apostolească, însu- 
Hetiti în munca lor de cea mai curată râvnă naţională 
și de dorința ferbinte de a ridică la treapta vredniciei 
omenești poporul nostru umilit și adâncit în întunerecul 
neştiinții. 

Nu putem să avem decât cuvinte de bucurie si de 
încurajare pentru acești câţiva preoţi harnici şi învățători 
luminaţi, cari se pun cu adevărată dragoste românească 
în serviciul propagandei culturale, devenită azi o nece- 
sitate atât de poruncitoare a vieții noastre ‘naționale. 

Dorim ca numărul acestor apostoli ai culturii să se 
sporească din an în an, întreagă generaţia tinără a preo- 
ților şi învăţătorilor zeloși să se pătrundă de rostul sfânt 
al luminării poporului. Această menire invățătorească 
eră odinioară simbolizată prin o lumină aprinsă, în jurul 
căreia străluciă următoarea inscripție : 


„Aliis inserviendo consumori..! 


Cum flăcăra luminii se consumă, nu ce dragul său, 
_ci spre binele și folosul oamenilor, asa să ne cheltuim 


1 Adecă pe românește: mă consum (mă topesc) slujind altora (lu- 
minând pe alții). 

si noi, apostolii culturii, toată știința câștigată prin școli 
ȘI sporită prin experiența vieţii, — luminând cărările 
neamului nostru şi jerttindu- -ne pentru înaintarea lui. 

Și răsplata pentru această nobilă trudă să nu o 
căutăm. decât în acel simțământ intim și plăcut, pe care 
ţi-l coboară în suflet, drept cea mai curată mângăere, con- 
știința datoriilor — împlinite. Un dascăl. 


COMUNA „VIITORUL“. 


XXII. Tovarasie pentru valorizarea productelor economice. 

In urma imbunatatirilor făcute pe toate căile oamenii pro- 
duceau acum mai mult decât aveau trebuinţă. 

Prin o mai înțeleaptă lucrare a pământului se produc multe 
bucate: grâu, săcară, cucuriz, orz, ovăs, cartofi ș. a. 

In urma înnoirii viilor se produce vin mult. 

Prin cultura grădinilor se produc poame şi legumi din belșug. 

Prin cultura vitelor de soiu ales se produce /apfe mai mult - 
decât oamenii aveau trebuință. 

Prin cultura albinelor se produce multă miere și ceară. 

l Prin cultura mai cu minte a galițtelor se produc mulțime 
de galife și ouă. 

Dela porci se produce carne şi slănină de ; prisos, 

Prin cultura vermilor de mătasă se produce măfasă. 

Fruntaşii comunei caută acum căi și mijloace pentruca plu- 
garii se valorizeze cât mai bine rodul muncei lor. 

In legătură cu banca și cu sprijinul ei se iiilj Ază o £o- 
vărășie de valorizare a productelor economice. 

Unul din comercianții din comună trece în serviciul ace- 
stei tovărăşii. 

Pentru păstrarea productelor se face un magazin şi o piv- 
niță, fiecare cu mai multe despărțăminte. 

Aici se. adună tot ce este de vândut în comună: bucate, 
vin, poame, ouă, miere, ceară ș. a. 

Ele se sortează și păstrează după anumite reguli, 

Conducătorul magazinului şi a pivniţei caută legături bune 
pentru desfacerea cu prețuri favorabile a tuturor productelor. 

Oamenii capătă acum preţuri potrivite pentru tot felul de 
producte, acasă, asa că nu mai sunt siliți să-și peardă timpul, 
mergând uneori cu nimica toată la târguri îndepărtate si să le 
lapede adesea pe preţuri de batjocură. 

Prin acest mod de adunare, păstrare şi desfacere a pro- 
ductelor economice tovărăşia de valorizare și banca se ridică în 
scurt timp la stare înfloritoare şi prin ele se ridică și bunăstarea 
locuitorilor, a comunei, a bisericei și școalei. 

Pentru valorizarea /aptelui se face, în legătură cu banca, 
o fabrică de unt. 

Laptele de prisos se vinde fabricei, si în felul acesta oa- 
menii fac iarăș câștig frumos. Fabrica îngrijește de desfacerea 
untului, de întrebuinţarea cu folos a zărului, parte îngrășind 
porci, parte vânzându-l cu un preţ potrivit locuitorilor. 


XXIII. Tovărășie de consum. 


Câte trebue întro casă?! Câte întrun sat? Lucruri ce adesea 
se cumpără cu prețuri. pipărate și multe chiar cu preţuri îndoite. 

Fruntașii din «Viitorul» cearcă totul pentru a delătură și 
acest neajuns. Ei izbutesc și aici prin însoţire, care o aduc în 
legătură cu banca. | 

Prin însoţirea de- consum locuitorii comunei au la înde- 
mână tot felul de lucruri bune si ieftine, aduse deadreptul dela 
fabrici cu bun renume. 

Asa e cu articolele (lucrurile) de mâncare, de beutură şi cu 
hainele, asa e cu materiile de luminat și curățit, cu uneltele şi 
mașinile economice şi surnetenie de alte lueruri. 

Insoţirea nu stărue să adune averi. Ea e mulțămită putând 
să-şi servească cât mai bine cumpărătorii, să-și plătească chel- 
tuelile ce întimpină cu plătirea cuviincioasă a personalului de 
serviciu și punând la o parte un mic fond de rezervă. 

In felul acesta — nerâvnindu-se la câștig mare — publicul 
trage foloase însemnate, El capătă numai marfă bună şi ieftină; iar 
peste toate nu i-se aţâţă și încurajează. patimile la cumpărare 
de lucruri fără de cari ar puteă fi și mai ales la lucruri de lux 
şi la beuturi. 

In scurt timp si tovărășia de consum se dovedeşte a fi un 
așezământ din cele mai binefăcătoare pentru toți locuitorii co- 
munei. - 

ACHIM FILARU. 


— Despre bătaia Frantogului la Măilat. — 


Monologul II. = 


Scena reprezintă o cârciumă sătească. In fund uşă. La stânga geam. 
La dreapta un chelnărai îngrădit cu laţi gi având la mijloc o ferestraie, eu 
tejgheă. La ridicarea cortinei, Achim gede la masă cu trei țărani mai tineri 
având înaintea lor o „jumătate“ de rachiu şi-un păhărel. Ţăranii tineri poartă 
costumul următor: tipici, pantaloni albi stramti, gerpărel îngust, cămaşă cu 
cheiţe gi mâneci strâmte, flanele albastre si pălării de pâslă. Achim acelaş 
costum ca în Monologul I, lipsindu-i însă ciomagul, traista de piele şi pleosea. 

Achim (Adresându-se celui mai tânăr dintre ţărani). Să ghingăşeşte 
lumea pe zi ce merge, măi Ghiţucă! Acum cin'zeci de ai erau 
neste tecărăi de ficiori, cât Doamne-apără să fi ajuns cumva 
să te hăpşăiască, că da cu pumnu ca cu maiu. Apăi purtă chică 
până i-o tundeă 'n cătane și furculită şi cuţit cu teacă la şerpar,: 
ca haiducii. O zi că cuteză sasu să mâcăie, că-i luă, stăvariu 
calu de ocoleă stava cât eră draga de noaple şi dimineata când 
tuna 'n sat îi legă eapa de pocimb, înaintea crijmii, până bea 
rachiu. Veneă Hont şi-i da târcoale calului, da nu Var fi cutezat 
deslegă pintu bunu lumii. Voi nu i-aţi apucat, că so prăpădit . 
neamu ăla de oameni, da eră unu şi unu, tot ca vulturii! Acuma > 
nici împăratului nu-i mai trubuie pricăjiţii eștia de tanci. Dăm 
îndărăt, lucru mare! Din opt ficiori cari o tras sorţi să iee numa 
doi... tiii ce ruşine pe capu satului! Să-ice şi stă şase săptămâni 
la hunvezi, în Făgăraş, şi-i fudul c'o fost și el cătană. 


Un țăran: Dumneavoastă cătăneaţi câte cinci-şase ani! 


Achim: Ce stai să grăieşti, nepoate? Io lam slujit pe inšl- 
tatu 'mpărat doispre'ce ai împliniţi. Mam dus flăcăiaș... să-mi 
fi mijit mustăcioara. şi m'am întors cum îi omu mai voinic, mai 
în vârtute cu firea. "Ne-am bătut şi noi pâna-i lumea mai ca şi 
ipinezu cu muscanu, da pe mine nici batăr să mă zgaiere v'un 
glonţ, măcar n'am fost cătana ai din urmă. că hopşâtu grăiește 
destul de descurcat, că-l am şi acuma în fundu lăzii. (Tuşeşte şi 
se şterge pe mustață). Ca ăla n'aţi mai văst, că-i cât o pânzătură 
de masă, tot uite-aşă (arată cruciş cu mânile) să petrec sulițele. Ice 
că-i hopşât de bătaie. Îs scris in el: „Achim Viteazu“. Care-ti 
trece-odată pela noi, hai că vi-l arăt, că ştiu de bine că hopşât 
ca ăla n'o mai scris scriitoriu 'mpăratului. (Schimbând glasul). Noi 
om bea inc'o jumătate măi băieţi! (Strigă) Doamnăă! (Dup'o pauză 
scurtă). Jupâneasăă ! 


Un țăran : O fi ieşit, pe semne! 


Achim: (strigă mai tare). Tu Ido, mai dăne-o jumătate de 
rachiu, noa! 


Alt țărau: Las’ c'aduc eu! (la glaja şi ese la dreapta). 

Achim: Acuma tot atâta să vă povestesc puntu când cu 
Franțogu, la Mšilat, da numa asa pedeasupra că-i lungă pătărama. 
Săi să-i dau foc pipii, că minteni am corajie mai bună! (Îşi drege 
glasul si se ocupă pe 'ndelete cu umptutul pipii. "Țăranul reapare cu glaja 
plină g'o așează pe masă.) 

Tunasem noi în ţara Pământezului. Eram tomna 'n Măilat. 
Oraşu ăsta are atâtea turnuri câte zile-s într'un an. Noa dac'am 
ajuns noi aci, am dat să trecem o apă vrăjmaşă, de umblă co- 
răbiile pe ea, că gândeam să dăm faţă cu alianu. Erà comăndaș 
şi Intelepţia sa grofu Ghulai, da el nu ţâneă cu noi. Io I'am 
simţit că-i pistriţ la mate, stăi numa să vă spui. Da mai bine 
zis, eră, un ficior din Caţa, nu-l stiti, o murit acum trei ai, zic 
cătră el: „mă ţară, tane tu minte vorba ce-ţi spui, ăsta nu-i om 
bun“. Adecăta înţelegeam de comăndașu Ghulai. (Pune pipa pe 
masă, toarnă în păhărel şi 'nchină). Pace bună să dea Dumnezeu, ai 
noşti! (Cei trei răspund aproape 'ntr'un glas). La mulţi ani nene Achime ! ! 
(Beau pe rând, Achim, şi aprinde luleaua). 


Achim: Am tot umblat noi, am tot umblat, patru săptămâni 
de vreme, cât o fi apa aia de mare, da de-alian tot n'am dat. 
Noa bine, da dac'o trecut patru săptămâni, numa ce ne-o dat 
porâncă, ice: „mă ficiori, noi am umblat ţara toată, că, vorba, n'am 
luat'o cu sângele, da noi trube să luăm Alexandria şi de voie şi 
de nevoie, că-i biruim şi-i cuprindem cu foamea. 


Un țăran: Care? Alexandria din Eghipet? 


Achim: Unde te poarta gându Bencio? Aci 'n Piomânt, în 
capu Italii. 


Țăranul: Noa, noa! 


Achim : Şi pe cum o zis asa o şi fost, că dimineata am 
stat la bătaie. Numa iacă cine vine, veniă aghiotantu lu Ghulai, 
ficioru lu pătrupop din Sighii. Da Orban o prins întăi la bătaie. 
Parc'acuma văz. Erà un drag de oraş larg şi desmierdaj ca 
Cohalmu. Pusesem noi puştile piramidă şi dă-i pe mâncare şi 
beutură cât am putut birui. Intorsese ficiorii pipele dela butoaie 
prin pivniţi de curgea vinu ca Oltu. Eram cu toţii în vin până 
'n brâu, de puteai da cu notu. 


Un țăran: Doamne, ce jaf! 


Achim: De fost, chiar asa eră. Hei, da când ne era des- 
fătarea mai dragă, num'odat' răsună, tete-tătucă: „Antreet...“ 


Alt țăran : inte băiete! 


Achim: fra un drum oblu ca iumina şi lung cât puteai 
cuprinde cu ochii. De amândouă părţile undoiă grâu ca Dunărea, 
voinic să fi fost ca să te vezi din el. La amândouă capetele sta 
tunurile cu gura unu cătră altu. Pe vremea aia eră 'ncă grana- 
tirii, ştii jendarii hei cu pene. Nu-i știți, că n'aveţi de unde. Noa 
„acuma, noi pușeam, ei pușcă, noi puşcam, ei pușcă și minunea 

lui Dumnezeu, nu cădeau de ai noștii, de fel. Dac'am văst por- 
neala, zic: „de eştia n'ai samă, mânăm se meargă!“ Ia, da toate-s 
schimbătoare 'n lumea asta şi num'odată nimereşte Franţogu 
ca un vifor şi dă a prinde focu, da să fi văst cum cădeă ai noștii, ` 
pica ca muștele, de era prăpădenie. Dac'am văst noi că reaua 
să {ane de noi scai, și că gluma dă a se 'ngroşă, apucăm într'un 
şanţ bun. Sufla hornistu cât îi îngăduiă gâtleju, să viie puterea . 
şi Ghulai nu lăsă nici cum: ce ne-am băgat în foc, aia am fost. 
Odată numa eacă vine căpitanu: „oamenii ţării, îi Franţogu pe 
noi și ne pustieşte, ne stinge!“ Eram numa al doilea companie 
şi ficiorii noști luase groaza. Da pe mine mă roseoleă firea că ` 
eram hărănit de vin. Ş'unde nu mă repez cu glasu — atunce 
aveam un viers ca o trâmbiţă —: „ne pustiește Franţogu? Tii, 
Dompu căpitan, la ce-ai dat pilda asta slabă 'ntre ficiori?* Si 
aci ţi l-am lăsat și-am luat io comăndău, şi „faier, faier!“ 


Si puşcam şi strigam, da mai mult strigam. Da heia când 
o auzit atâta glas, $o gândit c'aci-i putere nu glumă şi num'o- 
dala o făcut „chertai“ şi pe-aci le-o fost urma. lo dac'am văst 
m'am slobozit după ei şi mai cu 'nvierșunare şi după ei tizule - 
şi din spate şi din coaste, că lucră acuma vinu ?n ficiori şi erau 
plini de corajie ca leii. Da căpitanu dac'o văst, — tot om cu- 
minte, ce să zic — ne-o comăndăluit indărăt la loagăr. Şi-aşă, 
cum vă spui, cu puţântică oaste, ba chiar c'o mână de oameni, 
am întors o armadie 'ntreagă. Că-l spăierasem de-a binele pe 
Franţogu, măcar să fi priceput el păcala noastă, plăteam pozna 
cu pielea, că-i pogan la fire după cât am putut socoti. (Trage 
câteva fumuri groase, o clipă de pauză). 


Noa din ceasu ăla căzusem io 'n mare cinste. Nici una nu 
mi-o plăcut mai tare ca atunci când o zis obâșteru — că stia 
rumânește ca unu din noi, — ice: „Bravat Achim viteazu! Cu 
un răgăment de ardeleni ca tine, duduiam pe Franţogu pănă 'n 
Paris!“ 


Un pic mai încoleà ven'se Radetzki, ba nu el — am fost 
și la moartea lui — da, hăsta.... noa.... ghinăraru Binidic, să 
ja sama cătanelor și numa ce-auz pe căpitanu nostu că mă po- 
râncește 'n elşu glidă. les-io colea ţunţoș, că eram mândru, de 
ce-aş minţi. Zice ghinăraru ungureşte: „moaghioar!:?* Da io, 
bine şi apăsat: „Ba nu, Măria ta, că-s Rumân din scaunu Co- 
halmului !*. 


Pe vorba asta n'o mai zis el nimic. Bagsama nu i-o vient 
la socoteală că's Rumân. Da, vorba, tot mo făcut ,filar" șam 
căpătat două metălii, de-mi făcea „prăzăntiru“ ca la tisturi. 


(Va urmă), E A. P. Bănuțu. 

SCRISORI CĂTRA ȚĂRANI. 


HI. 
Bade Şofroane! 

lată, că iarš-ti seriu! 

Acum, după ce-am aruncat tecusu scrisorii dumnitale, mi-a 
mai trecut năcazu ce ţi-l-am arătat în scrisoarea trecută. Şi vreau 
să-ți răspund la cele ce m'ai întrebat, {s cam multe întrebări, 
bade Şofroane, asa că n'oi putea răspunde la toate dintr'odată, 
fă” pe rând, în toată scrisoarea la o întrebare. 

Întâi şi 'ntâi m'ai întrebat că dece-s atâtea bătăi între fi- 
ciorii noștri, că ei cum se duc la joc, cum se'ncaeră ca lupii. 
Că Niţu, nepotu dumnitale, s'a dus numai odată la joc gi sara 
a venit cu capu spart, fără pic de vină, şi te miri că dece numai 
noi suntem asa de arţăgoşi, şi alţii nu! 

Eu m'am gândit mult, ce să-ţi răspund la întrebarea asta 
si, nu ştiu zău, dacă ţi-a plăceă unde-am ieşit cu socoteala. 

Că mi-am zis: „Cumu-i pomu așă-i şi aschia“, adecă cum 
creşte copilu în casa părintească şi ce vede acolo, ce aude acolo 
povestindu-se, aşă face şi el. Şi dacă câte unu îi crescut mai 
bine si pa auzit lucruri rele în casa părinţilor loi şi-odată 
samestecă între cei rău nărăviţi, ăla caută s'o păţească tocmai 
ca Niţu dumnitale că : „dacă te bagi în tărâţe te mâncă porcii“, — 
zice vorba românească. 

Și, că dece sunt răi, asta ţi-oi răspunde, în puţinele rân- 
duri ce vor urmă: 

Copilu-i tocmai ca o tinără mlădiţă de pom pe care ai să- 
mână-o în grădina dumnitale! i 

De-i porţi de grije să crească oblu, să aibă ce-i trebue, de-o 
vei altui, îi scoate din ea un pom care iți va plăti osteneala şi 
dumnitale şi urmaşilor dumnitale, iară de-i lăsă-o în plata dom- 
nului, va crește un pom sălbatic, strâmb, tufos, ca vai de lume 
și va face neşte fructe de-ţi vor inclestà dinţii gustându-le. 

Eu cred, că nu se poate vorbi mai la înţeles! 

Adecă ar trebui s'o cam rupem și noi cu trecutu, că lumea 
sa schimbat! 

Să nu ne "arătăm la copii toate năravurile pe cari le-am 
moştenit din vechime, să nu ne mai lăudăm în faţa copiilor cu 
voinicii, de pe când eram și noi juni, că copilu prinde mai uşor 
ce-i rău, decât ce-i bine. Și să nu ne mai batem joc de şcoală şi 
de bietul învăţător, că el, săracu, înzădar va vreă să crească 

copii buni, dacă în fieşte-care casă găseşte un duşman la aceea ce. 
el vrea să facă din copiii noştri. 

Că, vezi dumniata, bade Şofroane, noi ăi bătrâni suntem ~ 
cam proști, că pe vremea noastră eră lumea mai proastă — dar . 
batăr, dacă noi nu putem pricepe ce ne spune învăţătoru, să 
tăcem mulcom și să lăsăm, ca cu vremea să priceapă copilaşii no- 
stri, ca asa să nu mai trăiască şi ei ca noi, intunecaţi la minte- 
şi la suflet și împinşi şi strâmtoraţi in toate ungheţele. 

Că nu-i beteşug mai mare in lumea asta, bade Şofroane, ` 
ca prostia, şi de-acum încolo, dacă nu vom lăsă copilaşii noştri să 
se înfrupteze de lumina, pe care școala vreă să le-o bage 'n cap, 
apoi de ei va fi mai rău ca de noi, că ei or fi si mai săraci. 
decât biet am fost noi, fiind-că, vezi Dta, un om care are nouă copii, | 
după moarte o să i-se împartă moşia in nouă părți, şi dacă nu 
va fi minte, pe a noua parte dintr'o moșioară slabă, apoi acolo . 
va bate vântu... Şi sor alege din ei oameni ştricaţi, bătăuşi, 
beutori si fără nici un rost în lumea asta. 

Așadară, să lăsăm copiii să umble la școală şi să-i îndemnăm . 
să înveţe carte şi să nu ne mai lăudăm cu isprăvurile noastre 
din tinereţe, dacă vrem să nu mai fie bătăi la joc, că pe vremea 
noastră erau alte bunătăţi, eră moșia mai mare şi — trăiam 
mai proşti, dar trăiam mai bine! Dar acum, când moşia-i mică, 
trebue să fie minte. Școala tocmai asta vrea s'o facă! Lăsaţi dar 
şcoala să-și împlinească sorocu și închinaţi-vă ei, că numai ea-i ` 
mântuirea noastră! Pentrucă cine-și bate joc de școală işi bate joc 
de el insuș şi cine râde de invăţătoru işi râde de păcatele lui. 

Ne trebue școală şi frică de D-zeu, că, de-om avea minte 
şi de-om şti frică de D-zeu, ne-om şti feri de tot răul. 

Și acum, să fi săuătos, bade Şofroane, şi la alealalte in- 
trebări ţi-oi răspunde, cum am zis, pe rand! 

Delasântioaua. 


SĂMÂNAREA SÂMBURILOR DE POAME. 


Timpul cel mai potrivit pentru sămânarea sămânței este 
toamna, când se coc poamele. 

Sămânţa să fie proaspătă şi deplin coaptă. Sămânţa de 
meri şi peri e coaptă, când e neagră; ea se samână toamna 
îndatăce s'a cules, iar primăvara e bine ca înainte de sămânut, 
să o ţinem 18 de ore în apă sărată, punând adecă în o litra de 
apă 2 gr. de sare. 

Sămânţa de pruni, care incolteste și răsare cu greu, trebue 
pregătită astfel: 

Ingropăm sămânţa de prune si aşezăm peste ea pământ, 
peste care punem gunoiu de 2—3 em. La finea lui Martie căutăm 
sămânţa şi dacă a încolţit o sămânăm, ori punem sămânţa în o 
groapă, peste ea punem var fluid proaspăt, stâmpărat, şi o lăsăm 
14 zile in groapă; apoi o sămânăm cu var cu tot în afunzime 
de 8 cm. 

Nucile, mandulele si castanele le sămânăm toamna, ori le 
incoltim în nasip si le sămânăm primăvara încolțite. 

Sămânţa de duzi se ţine 24 ore în apă căldicică şi apoi o 
sămânăm. 7 

Pentru a scuti sămânţa de șoareci, e bine a pune pe să- 
mânţa sămânată var nestâns, cenuşă $. a. ori mai bine a muiă 
sămânţa în petroleu și anume 2 părţi petroleu si o parte lapte 
încălzit pănă la 30 C, 

Dacă suntem siliţi să sămânăm sămânţa de meri ori peri 
primăvara, o punem în straturi de năsip într'o lădiţă. Sămânţa 
se samână în straturi bine greblate şi late de 1 m. în modul 
următor: punem de-alungul stratului o sfoară şi pe lângă ea facem 
brezde depărtate de 20—30 cm., pentru meri afunde de 3 cm., 
pentru sâmburi cu coaje tare de 5 em., pentru nuci de 7 centimetri. 

Peste sămânță punem compost şi apoi acoperim cu pământ. 
Sămânţa sămânată toamna, se acopere mai bine ca cea sămâ- 
nată primăvara. După sămânat udăm straturile. Iarna când nu 
e zăpadă, acoperim straturile cu frunze, compost gi putregai. 


Iuliu Vuia. 


VINUL SI OȚETUL DE MIERE. 


Vinul de miere după un recept al lui Kneip, se face astfel: 
se încălzesc 60—65 litre de apă, într'o căldare curată, ameste- 
când 6 litre de miere, apoi se lasă să fiarbă 1!/, ore, luând mereu 
spuma de deasupra. După ferbere, această apă de miere se 
toarnă în vase de lut sau de blech, iar după răcire se pune in- 
trun butoia îndeplin curat. Fiind pivnita călduroasă, ferberea 
incepe 5—10 zile. După 14 zile vinul se trage în alt butoiu, 
înlăturând drojdiiie, 

In butoiul al doilea ferberea ţine 10—14 zile. Incetând fer- 
berea butoiul se astupă bine. In 3—4 săptămâni vinul se limpe- 
zește și e bun de beut. Păstrarea de mai târziu urmează a se 

face în sticle, astupate bine și răsturnate pe năsip, în pivniţă la 
răcoare. 

Vinul de miere e o beutură sănătoasă şi foarte răcoritoare, 
Când bolnavii nu pot să bee vin nici bere, vinul de miere le 
priește de minune. De alteum, vinul de miere e, fireşte, bun şi 


pentru cei sănătoşi. 
$ 


Oţetul de miere se face astfel: 

Amestecăm într'un vas 4 litre apă limpede de fântână cu . 
2 del. spirt curat și 2 del. miere, legăm gura vasului cu o bucată 
de pânză curată şi aşezăm vasul la un loc cald d. e. în apro- 
pierea cuptorului, iar vara la soare. In timp de vre-o 4 săptă- 
mâni oţetul este bun de întrebuințat; dar mai ântâiu trebue des- 
părţit de stratul de drojdii ce se aşează pe fundul vasului. 

Dacă peste drojdii se toarnă din nou un amestec ca cel 
dintâiu acesta se acrește în scurt timp. Stuparul. 


SLUGARNICIA.... 


Una dintre multele noastre deprinderi rele — de care voiesc 
să vorbesc acuma — e slugărnicia împreunată cu cinstea fără hotar 
şi frica, faţă de toți străinii, de tofi veneticii, cu care avem afaceri. 

Această deprindere, în cea dintâi clipă gândeşti că e nein- 
semnată, dacă însă cugetăm asupra lucrului, atunci vom vedeă 
că ea e foarte însemnată. 

Dacă un ţăran român de aici merge în cancelaria vre-unui 
neguţător, de alt neam, ca să-și primească banii pentru grâul 
sau cucuruzul ce a vândut, când se apropie de cancelarie își 
descopere capul — de multeori îşi lasă pălăria sau căciula afară 
— vreme de câteva clipe stă zăpăcit înaintea uşei, nu ştie ce 
să facă, să deschidă sau nu ușa, apoi cu frică, în vârful dege- 
telor, aga zis ca un hot, întră în cancelarie, uitându-se la stânga 
şi dreapta, ca nu cumva să atingă vre-un lucru din cancelaria 
negustorului. Ajuns ţăranul român în cancelarie zice un „Trăiască 
domnu“, se opreşte lângă ușă, unde sta nemişeat, uneori ciasuri 
întregi, pânăce „domnul“ se indură să plătească banii. De multeori 
însă, când în cancelarie sunt mai mulţi „domni“, ţăranul român 
e alungat afară, unde așteaptă, pe vreme ploioasă ori gerousă, plă- 
tirea banilor. Mulţi dintre ei stau cu căciula sau pălăria in mână! 

De ce se întâmplă toate aceste dejosiri, ba chiar batjocuri ? 
De ce ţăranul român e atât de slugarnic faţă de alţii? 

Pentruca la toate acestea să se pună sfârşit, odată pentru 
totdeauna, nu e lipsă de mare învăţătură, ci numai puţină 
voinţă se cere, și atunci neguţătorii nu se vor mai jucă cu noi, 
şi cu atât mai mult, căci ei nu ne dau în cinste banii. 

Ce trebue deci să facem? 

Lucrul e foarte ușor. Intrăm în cancelaria neguţătorului, 
acolo ne descoperim capul, în loc de „Trăiască domnu“ zicem 
„Bună dimineaţa“ şi cerem să ni-se plătească banii. Dacâ negu- 
țătorul, amăsurat obiceiului său, strigă: „Așteaptă“, atunci noi îi 
răspundem: „Nu am vreme să aştept“. lar dacă veneticul se 
face obraznic, nu trebue să-i rămânem datori, ci să ne apărăm, 
se înţelege în mod cinstit, dreptul nostru. Astfel încetul cu încetul 
ei, neguţătorii vor vedeă, că au de a face cu oameni intelepti, 
și nu se vor mai jucă cu noi. Cu aceasta câştigăm mult, foarte mult. 

Tot astfel, când mergem la judecătorii, să nu stăm cu capul 
descoperit pe coridor, sau dacă vorbim cu vre-un nădrăgar pe 
stradă, fie acela şi advocat, să nu stăm înaintea lui cu pălăria 
sau căciula în mână. 

Acestea sunt deprinderi rele, păgubitoare cinstei, presti- 
giului neamului nostru românesc; deci ca de foc să ne lăpădăm 
de ele, pentru totdeauna să le nimicim, căci trăim în veacul 


luminei. KAI Alex. Tinfariu. 
DIN POPOR. 
. Frunză verde plop şi salce Eu mă jor şi. tu nu crezi, 
Tu te duci bade sărace, Că nu mă iubesc când mă vezi, 


Eu cu dorul ce moi face? 
Du! bade, dorul cu tine, 
Nu'l lăsă de-amar pe mine; 
Că vine vremea lucrului, 
N'oi fi daică dorului; 

Vine vremea de lucrat; 

N'oi şedeă daică la pat. 


Fata popii din Borcut, 
De trei ai nu so lăut. 
Ţipă mâna odată'n cap 
la păduche cât un tap 
La lăutal capului, 
Strânge cânii satului. 


Io-s o pruncă tinerea Uiu-iu, şi-așă mă chiamă, 
Nu știu doru mângăià l lepurile-i bun de zamă; 

| lepuroaica de friptură, 
Crede-mă, bărbate drag Lelea de tacat în gură. 

Că nime 'n lume nu mi drag, i 

Cum nu-i vara frunză 'n fag. Mi-o făcut mândra cu mâna, 
De mi drag mii oarecine, Să ma duc, că-i gata cina. 
Să n'ai tu hasnă de mine; Mi-o făcut mândra cu capu, 
De mi drag mie altu, Să mă duc că-i gata patu. 
Să n'am hasnă de dracu. Din Peteritea. 


1 S'a 'nsurat înainte de-a face miliția. 

STIRI. 


Nobilitarea portului. In Brad si jur, ca şi în alte multe părţi 
ale ţării, portul nostru bărbătesc și femeesc a început a se corci. 
Pentruca să facă o întoarcere spre bine, fruntaşii desp. Brad au 
pornit o lucrare cu minte. Ei au dăruit la 2 fete bune gi harnice 
2 costume sălişteneşti. Au dus apoi un număr mai mare de co- 
stume sălişteneşti pentru unele persoane din Brad si jur. Iar acum 
se lucrează acolo, sub conducerea dnei Iolanda Dr. F. Radu şi a 
domnişoarei A. Costin, la haine după modelul celor sălişteneşti. 
In astfel de haine se duc la biserică, la joc ete. prin comunele 
vecine, unde se ţin prelegeri despre frumseţa acestui port şi despre 
trebuinta de a se introduce pretutindeni unde portul nostru s'a 
corcit. Exemplu frumos. Urmaţi-l! 

O 

Expoziția de copii din Ilimbav. Reuniunea de agricultură 
din Sibiiu a {inut Duminecă in 13 Oct. a. c. a doua expoziţie 
de copii în llimbav. Expoziţia a fost prezidată de membrul co- 
mitetului di Dr. Petru Span. Prezident al juriului a fost ales dl- 
Dr. Ilie Beu, medic în Sibiiu. 51 mame au expus 74 copii in vârsta 
dela 6 luni până la 8 ani, toţi grăsuţi și frumuşei, curat imbră- 
cati și bine grijiţi, asa că doar toţi ar fi fost vrednici de câte 
un premiu. Au fost distinse cu menţiune onorabilă 2 fetiţe, sau 
distribuit 30 premii a K 5:— şi 5 premii a K 3:—. Suma pre- 
miilor in bani a fost de K 165:—. Afară de aceste s'au distribuit 
rechizite de lăptat și cărţi igienice şi economice. DI medic cerc. : 
Dr. Ilie lancu a ţinut o conferenţă despre „Nutrirea şi îngrijirea 
copiilor sugălori“, iar dl Dr. Ilie Beu despre „Ingrijirea copiilor 
după înţercare“, Dela Sibiiu a fost dus un fotograf care a foto- 
grafat mamele şi copiii. l 

Este foarte de dorit ca şi în alte părți să se facă astfel de 
expoziții invšdtand şi încurajând mamele la o îngrijire mai inte- 
leaptă a copiilor. De încheiere adaugăm că fruntașii comunei Ilimbav 
sunt oamenii vrednici și trăiesc în bună înțelegere. Preotul, dl 
loan Alexandru, a întemeiat o Iusoţire de credit sistem Raiffeisen, 
şi o Zovdrdşie agricolă. Dsa își vede cu multă tragere de inimă 
de şcoală şi biserică, astfel că comuna aceasta abia de vr'o 600 
suflete progresează pe căile cele bune. 


POȘTA REDACŢIEI. 


Dlui P. U. Delapecica în B. Este foarte îndreptăţită dorința Dvoastră 
de a se organizà despărțăminte ale „Asociațiunii“ şi în comitatul Aradului. 
Credem, că această organizaţie nu se mai poate amâna, cum nici organizaţia altor 
comitate, puţine ce e drept, cari n'au încă legături cu Asociaţiunea noastră. 
Vă rugăm deci pe Dvoastră şi pe toţi cari poartă în suflet dorul progresului 
vomânese să pregătiți terenul pentru organizare şi eventual să cereti comite- 
tului central, ca însuș să iee dispoziţiile trebuineioase în acest scop. 








“Editor: Octavian “Goga. Tiparul tipografiei arhidiecezane. Sibiu. 

